4 апта

**4. Төртінші лекция**

**а) Сабақтың тақырыбы:** XIX ғасырдағы дәстүрлі айтыс өнері.

**ә) Сабақтың мазмүны.**

XIX ғасырдағы айтыстың дәстүрлі суырыпсалма ақындық айтыспен бірге жазба түрі де өрістеді. Айтыстың әлеуметтік сипаты. Жанрлық ерекшеліктері. Айтыстың түрлері. Шөже, Кемпірбай, Орынбай, Сүйінбай, Бақтыбай, Түбек, Нұрым, Қашаған, т.б. ақындар айтыстарының әлеуметтік мәні көркемдік қырлары.ХІХ ғасырдағы әйгілі айтыс ақындарының өзіндік мәнер-машығы, айтыстағы әдіс-тәсілі. Жазба айтыс дәстүрінің дамуы. XIX ғасыр айтыстарының жиналып, зерттелу жолы. М.Әуезов, А.Байтұрсынов, С.Мұқанов, Е.Ысмайлов, Ә.Қоңыратбаев, М.Жармұхамедұлы, т.б. ғалымдардың айтысты теориялық жолмен зерттеуі. Айтыс өлең – XIX ғасыр әдебиетінің елеулі нұсқасы.

Ежелгі ауыз әдебиетінің еншісі болып келген айтыс өлең XIX ғасырда дара ақындар айтысы түрінде көрінді.

Айтысты, соның ішінде XIX ғасырдағы ақындар айтысын фольклор, ауызша әдебиет аясында ғана қарастыру жеткіліксіз. XIX ғасыр әдебиеті бастан кешкен сан түрлі сапалық түр, жаңарып өзгеру, түрленулердің айтыс жанрына да ықпалы тиді.

Айтыстың дәстүрлі сипатына қарай, мазмұн, мәніне, орындалу орны, мақсатына қарай түрге бөлінуінде айтыс табигатын зерттеушілердің бәрі бір ауызды емес. Бүгінде айтыс жайлы ойтолғауларды жүйелеп, айтыс табиғатын таныта білер зерттеулерді ілгерілетуге алгышарт жеткілікті.

XIX ғасырдағы әйгілі айтыс ақындары.

Шөже Қаржаубайүлы (1834-1895). Өмірі. Айтыстарының әлеуметтік мәні. Орынбай, Кемпірбай, Балта, Шортанбай ақындармен айтысы. Арнау олеңдері. «Қозы Көрпеш-Баян сұлу» жырын жырлауы. Ақын жөнінде Ш.Уәлихановтың айтқаны.

Кемпірбай ақын (1834-1895). Өлердегі айтқан сөзі. Өлеңді бағалауы. Айтыстары.

Орынбай ақын (1813-1895). Өмірі. Серәлі, Тоғжан, Шөже, Шортанбай ақындармен айтысы. Арнау өлеңдері. Олжабай батыр туралы жыры. Шоқан Уәлихановқа қазақ поэзиясы үлгілерін таныстыруы.

Сүйінбай Аронұлы (1822-1895). Шығармашылық мұрасы. Ақын өлеңдерінің әлеуметтік астары. Тіл кестесі. Айтыстары.

Бақтыбай, Түбек ақындар. Өмірі. Айтыстары.

Нұрым Жаршағұлұлы (1825-1896). Жоқтау, естірту, тойбастар, қоштасу, салт өлеңдері мен айтыстары. Өзі туралы термелері. «Тайсойған», Бүйрек» толғауларындағы әлеуметтік астар.

Қашаған Күржұманұлы (1840-1924). Өлең-толғау, арнаулары. Айтыстары. Қашаған шығармаларындағы замана қалпы.

Марабай (1841-1898). «Ер Тарғын» жырының Марабай нұсқасы. «Қобыланды» жырының Марабай нүсқасы. Марабайға Абайдың берген бағасы. Оның шығыстанушы ғалымдар назарына ілігуі.

Қалнияз, Серәлі, Қожабай, Сақау, Ұлбике, Күдері, Сарыбай, Ақсұлу, т.б. ақындардың айтыстарына шолу.

XIX ғасырдағы айтыс ақындарының шығармашылық мұра, өмірбаян деректерінің жиналу, басылым жайы.